Poslovi socijalnog pedagoga zaposlenog na radnom mjestu stručnog suradnika u redovnoj školi

(www.husp.hr)

Poslovi socijalnog pedagoga zaposlenog na radnom mjestu stručnog suradnika u redovnoj školi su rad s učenicima, rad s roditeljma, rad s učiteljima, rad s ustanovama i organizacijama koje se bave odgojem i zaštitom djece te opći poslovi.

**Rad s učenicima**

* prevencija pojavnih oblika poremećaja u ponašanju djece i mladih poticanjem i razvijanjem životnih vještina
* rano otkrivanje i skrb o djeci koja žive u pojačanom riziku:
* koji proizlazi iz obitelji, okruženja ili osobnosti samog djeteta
* vođenje i usmjeravanje djece koja već iskazuju pojavne oblike poremećaja u ponašanju, pružanjem odgovarajuće skrbi u školi ili suradnjom i upućivanjem na izvore pomoći izvan škole
* sudjelovanje u određivanju primjerenog oblika školovanja djece (upisi u prve razrede, zahtjevi za promjenom oblika školovanja)

**Rad s roditeljima**

* preventivne aktivnosti s roditeljima i aktivnosti usmjerene na obitelji u riziku s ciljem pomoći i zaštite u školi ili izvan nje
* poučavanje roditelja uspješnijem roditeljstvu; pomoć pri izboru pedagoških postupanja primjerenih potencijalima roditelja i djeteta

**Rad s učiteljima**

* senzibilizacija na potrebe i različitosti u sposobnostima i postignućima djece
* predlaganje i pomoć pri izboru djelotvornih pedagoških postupaka prema učenicima
* suradnja pri upućivanju učenika na opservaciju, zbog izbora primjerenog oblika školovanja kao i pri izradi prilagođenih programa
* pomoć pri suradnji s roditeljima

**Rad s ustanovama i organizacijama koje se bave odgojem i zaštitom djece**

Suradnja se odnosi na užu i širu lokalnu zajednicu dječje vrtiće, zdravstvene ustanove i domove zdravlja, Centre socijalne skrbi, Državno odvjetništvo, policiju, različite humanitarne, vladine ali i nevladine organizacije te fakultete ( projekti, istraživanja studentska praksa i sl) Ministarstvo prosvjete (Gradski ured i Zavod za unaprijeđivanje školstva).

**Opći poslovi**

Opći poslovi proizlaze iz samog odgojno obrazovnog procesa a odnose se na široku lepezu aktivnosti s ciljem unapređivanja odgoja i obrazovanja djece i stvaranja poticajnih uvjeta za njihovo napredovanje i postignuće.